GiliGold/VAD_KnessetCorpus huggingface dataset:
מאיר שטרית: לכן עם הקמת רשות ההגירה, אחד הדברים שעשינו זה לקחת אחריות כוללת על ידי רשות ההגירה שכל מעברי הגבול של מדינת ישראל יהיו תחת גוף אחד עם מחשב אחד, שכל מי שנכנס לארץ או יוצא ממנה, לא חשוב מאיזו פינה, ידעו שהוא נכנס והוא יצא.
מאיר שטרית: זה לא באוויר.
רוני גמזו: אני הייתי רוצה לזמן את הדיון הזה בשמחה רבה.
מאיר שטרית: לצערי זה עוד לא יושם מאז השינויים.
מאיר שטרית: זה עוד לא קורה באופן ממשי, לוקח כנראה הרבה זמן לאנשים לזוז.
מאיר שטרית: אבל אני אומר את זה בצער.
מאיר שטרית: זה קורה בהמון מערכות אחרות.
מאיר שטרית: המחשוב הוא כלי, אני אומר את זה בצער, הוא כלי די חלש בממשלה.
רוני גמזו: כאשר אני נכנסתי לתפקידי בבית החולים איכילוב כסמנכ"ל לכלכלה כדי לנהל את בית החולים הייתי צריך לבחון את עצמי תמיד מול 9 מערכות שונות.
רוני גמזו: היום יש רק מערכת אחת שעושה את זה.
מאיר שטרית: עכשיו מזור.
איתן מלמד: לפני שאנחנו עוזבים את העניין אולי כדאי, אנחנו מדברים על מערכות מחשוב בתי חולים.
איתן מלמד: כל בית חולים באשר הוא, אם הוא כללי, או גריאטרי או פסיכיאטרי, בין אם הוא שייך לקופת חולים, להדסה או לגוף אחר, יש פה מערכות בסיסיות.
איתן מלמד: מערכת ה-ATD זו המערכת האדמיניסטרטיבית, לכל בית חולים יש את המערכת הזאת.
איתן מלמד: המערכות הבאות הן מערכות קליניות.
איתן מלמד: בצורה כזאת או אחרת אלמנטים בודדים יש במרבית בתי החולים.
איתן מלמד: המערכת הלוגיסטית והמערכת הפיננסית הן בכל בתי החולים.
איתן מלמד: אי אפשר לנהל היום כספים או לוגיסטיקה בלי המערכות האלה.
איתן מלמד: בכל בתי החולים, לא משנה בידי מי הבעלות שלהן, הן קיימות ואלה מערכות ממוחשבות.
מאיר שטרית: איתן למה אם חבר קופת חולים רוצה ללכת לבית חולים הוא צריך לרוץ למרפאה, לקבל ביד טופס 17 כתוב וחתום?
מאיר שטרית: למה אי אפשר לעשות את זה במחשב?
רוני גמזו: אתה תרשה לי להציג עוד מצגת אז אני אענה לך.
מאיר שטרית: בוודאי אני ארשה בעיקר שהגשתי הצעת חוק לחייב אותם להעביר הכול למחשב.
מאיר שטרית: להפסיק לטרטר את האזרחים.
איתן מלמד: יש תשובה לזה.
איתן מלמד: המערכת הבאה שקיימת במרבית בתי החולים היא מערכת שנקראת PAT זה Picture Archive and Communication System.
איתן מלמד: זאת מערכת שבאמצעותה מוציאים את כל צילומי הרנטגן, CT, FI והאולטרה סאונד.
איתן מלמד: ואפשר לראות אותם.
איתן מלמד: מערכת מעבדות, הפלא ופלא אין בכל בתי החולים.
איתן מלמד: יש בתי חולים שקונים את שירותי המעבדות האלה מ-out sourcing.
איתן מלמד: גורמים חיצוניים.
איתן מלמד: מערכת CRL  זו מערכת שהכי מעט בתי חולים מצוידים בה.
איתן מלמד: בבית חולים איכילוב אני יודע שהמנכ"ל הרים מערכת כזאת.
איתן מלמד: זו מערכת שלמעשה שמה את כל התיק של החולה מבחינת הפניה אליו, הטיפול בו, התורים שהוא קבע וכן הלאה במקום אחד.
איתן מלמד: כך אפשר לתת לו טיפול הוליסטי כולל האספקט האדמיניסטרטיבי.
איתן מלמד: אתרי אינטרנט ששם בית החולים מאפשר איזושהי אינטראקציה עם האזרחים מצויים במרבית בתי החולים, ומערכות BI המערכות החכמות שאמורות לאפשר לבית חולים לדעת דברים רבים מצויות במרבית בתי חולים.
איתן מלמד: יש לנו לדבר על רחל"י וגם על הצלת חיים.
איתן מלמד: אני אדבר תחילה על רחל"י.
איתן מלמד: נכון, השם רח"ל היה תפוס על ידי רשות החירום הארצית ולכן אנחנו בחרנו בשם רחל"י.
איתן מלמד: הוא יותר מתאים  לנושא.
איתן מלמד: הרעיון המקורי היה לעשות מאגר אחד מרכזי לחיסונים שהאזרח מקבל, החל מיום לידתו בבית החולים ועד לפטירתו עבור דרך טיפת החלב שם הוא מקבל את חיסוני הילדות, דרך בית הספר שם הוא  מקבל חיסונים נוספים, דרך חיסונים שהוא מקבל בחדר מיון כאשר לא עלינו הוא נפצע או שהוא יוצא לחו"ל והוא צריך לקבל חיסונים.
איתן מלמד: אנחנו התחלנו בעבודה והיום למעשה יש מאגר במאתיים תחנות שנמצאות ברשות משרד הבריאות, הן פועלות על מאגר מרכזי אחד.
איתן מלמד: גם בתי הספר, כל 5000 בתי הספר במדינה שבהם מבצעים חיסונים, החיסונים מתועדים לאותה רשימה חיסונית אחת.
איתן מלמד: בעוד שנה שנתיים, הילד שהיום קיבל חיסון בטיפת חלב, כשהוא יגיע לכיתה א', האחות שמגיעה לתת את החיסונים תראה את ההיסטוריה החיסונית של הילד.
איתן מלמד: למעשה הפרויקט הזה של חיסונים בבתי הספר הוא פרויקט מורכב בעיקר מבחינת התשתיות.
איתן מלמד: אנחנו עוברים בית ספר אחר בית ספר, עושים את החיסון, את הבדיקה הרפואית.
איתן מלמד: לפעמים זה מלווה בבדיקת רופא.
איתן מלמד: אנחנו מתעדים את הנתונים וממשיכים לכיתה הבאה או לבית ספר אחר.
איתן מלמד: חוק שהעבירה הכנסת בנושא הזה של התניית קצבאות בחיסונים, מי שאינו מחסן את ילדיו מופחתת לו הקצבה בשיעור כזה או אחר.
איתן מלמד: אנחנו נערכים בקשר לחוק הזה ולמעשה נוצר הקשר עם שלושת קופות החולים, מכבי, מאוחדת וכללית כדי לקבל את המידע על החיסונים שמבוצעים בטיפות החלב, כך שהנתונים כבר נמצאים.
איתן מלמד: למעשה אנחנו ערוכים מינואר הבא לתת מידע לביטוח הלאומי מי מבצע את חיסון ילדיו, מי לא מבצע את חיסון ילדיו.
איתן מלמד: זה לגבי הנושא של רחל"י.
איתן מלמד: כמובן שהצבא כבר מזמן אמר שהוא יעביר מידע והוא ישמח לקבל מידע מאיתנו לפני הגיוס והמערכת ערוכה לקלוט חיסונים כמו שהשתמשנו בה במגיפה של שפעת החזירים, H1N1, אנחנו נערכנו למעשה לתת חיסונים לכל האוכלוסייה.
איתן מלמד: למעשה חוסנו כמה מאות אלפים.
איתן מלמד: זאת רחל"י.
מאיר שטרית: זאת אומרת היא קיימת עובדת וחיה.
איתן מלמד: קיימת, עובדת.
איתן מלמד: מה שנותר לנו זה אותן 300 תחנות שעובדות היום מפוזר.
איתן מלמד: זאת אומרת כל תחנה היא ישות בפני עצמה.
איתן מלמד: צריך להכניס אותן תחת מאגר אחד.
איתן מלמד: מישהו בתחנות האלה רושם את החיסונים.
איתן מלמד: מישהו לוקח את רשימת החיסונים ומעביר אותם לאיזו כתובת כדי שהם ייכנסו למחשב.
איתן מלמד: זה מה שקורה עכשיו בגלל החוק.
איתן מלמד: זה מה שקורה.
איתן מלמד: אותן 300 תחנות, התחנות האלה לא היו מרושתות.
איתן מלמד: העברנו לכל אותן תחנו קווי בזק ולמעשה בסוף החודש האחות עושה קליק, כל החיסונים שבוצעו במהלך החודש זורמים למרכז של רחל"י.
איתן מלמד: שם מתבצעת העבודה.
איתן מלמד: מי חיסן בזמן?
איתן מלמד: מי לא חיסן בזמן?
איתן מלמד: הוא מקבל התראה בצורה מסודרת.
איתן מלמד: הוא יוכל לבוא ולהסביר אם הוא היה בחו"ל וכן הלאה.
רוני גמזו: זה נושא מאוד מורכב.
רוני גמזו: הלוגריתים מאוד מורכב.
רוני גמזו: מה זה אומר לא חיסנת על פי החוק?
מאיר שטרית: ביטוח לאומי צריך להיות הגורם שמבטיח שהאנשים יקחו חיסונים?
מאיר שטרית: זו צריכה להיות האחריות של ההורים.
מאיר שטרית: מי שלא רוצה לחסן את הילדים שלו שלא יחסן.
מאיר שטרית: בממשלה רוצים להחליף את הכול.
מאיר שטרית: את ההורים, את האחריות, הכול.
מאיר שטרית: רוצים להחליף בממשלה.
מאיר שטרית: פשוט לא יאומן.
מאיר שטרית: עכשיו יהיו גם חולים וגם עניים.
מאיר שטרית: גם לא יחוסנו וגם לא יקבלו קצבאות.
איתן מלמד: אתה צודק כשמגיע חולה לקופת החולים, מבחינת מאגר המידע זה שונה.
איתן מלמד: זה טריוויאלי לבוא ולקשר בין שני הדברים.
איתן מלמד: ואנחנו הולכים להעביר עכשיו את הנושא הזה כך שיקרו כמה דברים.
איתן מלמד: קודם כל מאז כניסתו של המנכ"ל החדש בתיאום עם קופות החולים משרד הבריאות פועל כך שבתום אשפוז או ביקור בחדר מיון של אזרח באחד מבתי החולים במדינה, המידע על מה קרה לו באשפוז יעבור למערכות המידע של הקופה כך שכאשר הוא יגיע בעוד שבוע או שבועיים אל הרופא המטפל שלו המידע לגבי מה היה באשפוז יהיה נגיש לו על אותו מחשב.
מאיר שטרית: במקום שהוא יעשה עוד פעם בדיקות.
מאיר שטרית: הפעם אדם שמאושפז בבית חולים עושים לי בדיקות, הכול מחדש כאילו לא עשו קודם.
רוני גמזו: כדי לעשות לו out reach   מיד כדי שהוא לא יחזור לאשפוז.
איתן מלמד: יותר מזה, אזרח שעובר מקופה לקופה, המידע שהיה בדרך כלל בקופה לא היה מגיע לקופה החדשה.
איתן מלמד: בעצם היו נותנים לו איזה פתק, עבר לקופה שלכם, מרגיש טוב או משהו כזה.
איתן מלמד: כל המידע שנצבר אודותיו עובר לקופה החדשה.
איתן מלמד: דבר נוסף, יש חלק מהמרפאות שנסגרות ואזרח שרגיל להגיע למרפאה מסוימת ושם מקבל אותו הרופא עם התיק הרפואי הממוחשב של אותה קופה מגיע עכשיו לרופא אחר מקופה אחרת, ולא יעלה על הדעת שהוא יתחיל לשאול אותו מי אתה?
איתן מלמד: מה אתה?
איתן מלמד: הוא חייב שהמידע הזה יהיה אצלו.
מאיר שטרית: לא תמיד האזרח יודע לענות.
מאיר שטרית: הרופא שואל אותו, מה היה לך?
מאיר שטרית: הוא יכול לדעת מה היה לו?
מאיר שטרית: יש כאלה שלא יודעים כלום.
מאיר שטרית: הרופא מטפל בהם, מקבלים תרופות, תאכל את זה, תשתה את זה.
מאיר שטרית: הולך הביתה, לא יודע כלום.
איתן מלמד: אותה פלטפורמה תאפשר להציג מידע קריטי בחדרי המיון לאותם אזרחים שמגיעים.
איתן מלמד: מצבם הרפואי הוא כזה שאו שצריך להציל את  חייהם או שצריך למנוע נזק בלתי הפיך, והם או שהם לא יודעים לדבר, או שהם חסרי הכרה או שהם מבולבלים ולא יודעים להגיד מה הן התרופות הקבועות שהם לוקחים.
איתן מלמד: לכן המידע הזמין הזה לרופא בחדר מיון שמקורו יכול להיות באחד מבתי החולים או באחד מקופות החולים חייב להיות מול הרופא המטפל.
איתן מלמד: זה הפרויקט.
רוני גמזו: מעבר לכך, אי אפשר לקיים דיון כזה על מחשוב מערכת הבריאות מבלי להידרש אולי לבעיה הגדולה ביותר של מערכת הבריאות והיא הבעיה של מחשוב קליני, מה שנקרא תיק חולה ממוחשב ואיזשהו ניסיון לסטנדרטיזציה במערכת, והנושא של תיק חולה ממוחשב.
רוני גמזו: בעיניי זה פספוס גדול מאוד של מערכת הבריאות כי בסך הכול אנחנו עוסקים ב-11 בתי חולים ממשלתיים, 8 בתי חולים של הכללית, עוד 8 בתי חולים ציבוריים.
רוני גמזו: לא מערכת כל כך מבוזרת ופרגמנטרית.
רוני גמזו: ובסך הכול 4 קופות חולים.
רוני גמזו: זה לא מה שקורה בארצות הברית או באירופה שיש שם פרגמנטציה נוראית שהם לא יודעים להתחבר אחד לשני ולעשות סטנדרטיזציה.
רוני גמזו: ואחד מהדברים שאני עשיתי מהרגע שנכנסתי לתפקיד זה ניסיון לבוא ולקבוע איזשהו סטנדרט, לנסות להביא את המערכת ולהגיד להם רבותיי, עד התאריך הזה והזה, זה המינימום של הקריטריה שאתם צריכים להגיע אליה, בתי חולים, ובתקשורת למול קופות החולים.
רוני גמזו: זה מאוד בוסר מה שאתם רואים כרגע.
רוני גמזו: אני באמת אומר זה מאוד בוסר כי זה תהליך וזו עבודה שבוצעו בחודשים האחרונים.
רוני גמזו: אני חושף אותם רק עכשיו.
רוני גמזו: הם עוד לא הגיעו להערות של כלל המערכת.
רוני גמזו: מי שרואה את זה כאן ויש לו הערות, שיירגע.
רוני גמזו: זה יגיע להערות לכלל המערכת.
רוני גמזו: ובסופו של דבר הרעיון הוא באמת להעלות את איכות הרפואה, להגדיל את בטיחות החבר, לתת מנופים גם לנושא של מגבלות תקציב ושיפור התייעלות כלכלית בתוך המערכת, וגם בגלל שכולנו נמצאים בתוך מגבלות כוח אדם להתייעל כמה שיותר בתוך העולם הזה שבו הצרכים גדלים וכוח האדם מוגבל.
רוני גמזו: מה שחסר במערכת הבריאות בישראל זה connectivity.
רוני גמזו: זה איזושהי יכולת אינטגרציה.
רוני גמזו: ואני מדגיש לא רשומה רפואית לאומית.
רוני גמזו: לא. לא רשומה רפואית לאומית אבל יכולת שכאשר רוצים לתקשר או ברגש שיש בית חולים מסוים שיש לו מערכת ממוחשבת שיבנה את המערכת הממוחשבת שלו, את תיק החולה הממוחשב על פי איזשהו סטנדרט ברור ושלא כל אחד יחליט מה שהוא רוצה, גם אם אתה עושה מפרומתיאוס ובקמיליו ובקליקס ובנמר GSD, תעשה בסופו של דבר איזשהו סטנדרט.
רוני גמזו: עכשיו לקחתי את זה גם מתוך תהליך שהתרחש בשנתיים האחרונות בארצות הברית, מי שמכיר אותו, ובתהליך הזה הם באו וקבוע איזשהו סטנדרט מינימאלי שהוא כולל גם סעיפים מנדטוריים וסעיפים אופציונאליים, תאריך של זמן, ושם יש משהו שכנראה לנו לא יהיה וזה ה-stimulus, פה כזה, הדבר הענק הזה של ביליוני דולרים שהם השקיעו בתוך המערכת, ולנו יהיו פה ושם הסדרי תמיכה.
רוני גמזו: אז הרעיון הוא באמת אתגרים שכאלו שכולנו מכירים אותם.
רוני גמזו: כמובן התועלות, כולכם מכירים אותן.
רוני גמזו: תועלות של צמצום טעויות רפואיות שהיום מתרחשות בתוך המערכת שלנו.
רוני גמזו: יש בתי חולים רבים שעדיין יש בהם יותר מדי נייר ויותר מדי הוראות בנייר ויותר מדי מצבים שלא מתקיימות ההוראות המסוימות.
רוני גמזו: ולא תמיד אתה יכול למדוד בסופו של דבר את האיכות כי זה לא במחשב.
רוני גמזו: מה שלא במחשב, למדוד איכות, זה צבא של אחיות שפותחות תיקים ומעיינות בתיקים וזה לפני שנים כבר היה צריך להיעלם.
רוני גמזו: אז המטרה היא באמת ליצור איזשהו משהו מנדטורי וסטנדרט.
רוני גמזו: זה יעד , אחד משבעת היעדים של משרד הבריאות בתוכנית הרב שנתית שלו, אבטחת איכות שירותי הרפואה והעקרונות ברורים.
רוני גמזו: בסופו של דבר הרעיון של התוכנית הזאת רפואה מתמחשבת, קידום איכות הרשומה הרפואית הממוחשבת בבתי החולים, יצירת סטנדרטיזציה לאומית ומידע רפואי.
רוני גמזו: הלאה.
רוני גמזו: הרעיון הוא כזה.
רוני גמזו: אנחנו נקבע בשיתוף עם המערכת רכיבים מנדטוריים שחלקם ייושמו תוך שנתיים וחלקם ייושמו תוך 4 שנים.
רוני גמזו: חובת בתי החולים ליישם.
רוני גמזו: זה הכול או כלום.
רוני גמזו: לא יישמת אתה בכלום.
רוני גמזו: יישמת אתה בהכול.
רוני גמזו: יש רק שתי אופציות.
רוני גמזו: זה לא באמצע.
רוני גמזו: בסופו של דבר אנחנו נותנים תמריצים על הטמעה מלאה ואולי אפילו טיפה קנסות קטנים.
רוני גמזו: אבל אני נזהר מזה כי הדבר הנכון יותר זה לקבוע תמריצים במערכות האלה.
דובר: מה עם בתי חולים פרטיים?
מאיר שטרית: זה כולל את כל בתי החולים.
רוני גמזו: זה כולל את כל בתי החולים.
רוני גמזו: אין שום דבר שנמצא מחוץ למערכת.
רוני גמזו: אבל בתי חולים כלליים.
רוני גמזו: וצוות שכלל נציגים של בתי חולים ממשלתיים, נציגים של בתי החולים הציבוריים, נציגים של קופות החולים, כללית, כמה שיותר ואריאציה במערכת אנחנו נאמר זה המנדטורי לשנתיים, זה המנדטורי לארבע השנים הבאות, וזה אופציונאלי.
רוני גמזו: בואו נעבור הלאה.
רוני גמזו: אני אעשה את זה במהרה.
רוני גמזו: אל תחייבו אותי לכל אחד מהדברים כאן כי אמרתי לגם קודם, זה מאוד מאוד בוסר.
רוני גמזו: עבור הלאה.
רוני גמזו: אלה הקריטריונים לשנת 2013.
רוני גמזו: יש כאן כל מיני דברים בנאליים, דברים שחייבים כבר היום להיות.
רוני גמזו: נתוני כניסה, תאריך, שעה, פרטי ההתקשרות למטופל, קבלה, קבלה ממוחשבת, גם רפואית, גם סיעודית.
רוני גמזו: דמוגרפיה גם כן.
רוני גמזו: כאן דברים מאוד מאוד ברורים, בנאליים שצריכים להיות כבר היום.
רוני גמזו: ואז במהלך  האשפוז.
רוני גמזו: רשימת אבחנות על פי שתי שיטות.
רוני גמזו: אנחנו עדיין לא החלטנו איזו היא השיטה שתוביל.
רוני גמזו: או ICTT10  או הסנוימט.
רוני גמזו: אנשי מקצוע כאן מכירים את זה.
רוני גמזו: לעבור ל-ICT10 זו מהפכה בתוך המערכת שלנו.
רוני גמזו: זאת מערכת מאוד מאוד כבדה.
רוני גמזו: היא לוקחת את את ה-ICT והופכת אותו, מכפילה אותו עשרות מונים.
רוני גמזו: בסופו של דבר נצטרך כולנו לעבוד על ידי קטלוג אוניברסאלי אחד.
רוני גמזו: רשימת תרופות, רשימה עדכנית של תרופות ולא free text, קטלוג אוניברסאלי של התרופות, לא להשלמה תוך שנתיים.
רוני גמזו: ייקח לנו זמן.
רוני גמזו: זו משימה של משרד הבריאות לעשות טבלאות קישור, טבלאות המרה בין המערכות השונות פרומתיאוס, קליקס, קמיליון.
רוני גמזו: רשימת אלרגיות לרשויות התרופות לא ב-free text אלא בקודי סימון ממוחשבים בשדות ברורים וגם כאן מתישהו, יהיה גם, תוך שנתיים לאחר מכן, תהיה רשימה אוניברסאלית גם לקטגוריות האלה.
רוני גמזו: עדיין במהלך האשפוז תיעוד מתמשך של גובה, משקל, לחץ דם, דופק, טמפרטורה, רמת גלוקוזה.
רוני גמזו: זה מה שנקרא סימנים חיוביים.
רוני גמזו: זה אותם סימנים שאחיות לוקחות.
רוני גמזו: זה אותו charting שצריך להיכנס לתוך התיקים הרפואיים הממוחשבים.
רוני גמזו: תוך שנתיים כל בית חולים יהיה מחויב לזה.
רוני גמזו: CPOE זה מתן הוראה ממוחשבת על ידי רופא.
רוני גמזו: זה גם אישור ביצוע ההוראה הממוחשבת.
רוני גמזו: אנחנו עומדים על כך שתוך שנתיים זו המערכת שצריכה לעמוד גם אם יהיה קשה.
רוני גמזו: ואנחנו מחייבים גם את עצמנו.
רוני גמזו: כמשרד בריאות אני מחייב את עצמי בתוך פרויקט נמר לבצע את זה.
רוני גמזו: עם כל הקשיים שזה יצור ועם כל יישור הקו שצריך להיות בתוך המערכת הזאת.
רוני גמזו: אנחנו נמצאים בתוך עידן שאי אפשר להמשיך במתן הוראות בכתב מרושל שלנו, שלי, בלתי קריא.
רוני גמזו: והשלב הזה כולל מעבדה, תרופות, בנק דם, אנחנו שמים אותו טיפה בצד.
רוני גמזו: זה נושא מאוד מאוד מורכב.
רוני גמזו: אנחנו רוצים שהמערכת תתפגר לפני שאני אגע במתן הוראה לבנק דם.
רוני גמזו: זה מתן הוראה מאוד מאוד קשה.
רוני גמזו: מאוד מאוד מורכב.
רוני גמזו: יש לו נהלים מאוד קשים של משרד הבריאות.
רוני גמזו: אבל הדמיה, ייעוצים, הזמנת פרוצדורות, טיפולים מיוחדים, כל אלו יצטרכו גם להיסגר ב-closed loop.
רוני גמזו: זה העברת המסמכים האלקטרונית.
רוני גמזו: העברת המסמכים האלקטרונית היא דו סטרית.
רוני גמזו: קופות החולים כאשר הם שולחים פציינט ההפניה תעבור אלקטרונית, גם טופס 17 יכול לעבור אלקטרונית.
רוני גמזו: זאת הכוונה שלנו.
רוני גמזו: העברה אלקטרונית של הפניות והתחייבויות תקציביות.
רוני גמזו: אנחנו מצפים כאן לשיתוף פעולה בין קופות החולים לבין בתי החולים.
רוני גמזו: שניהם צריכים לעמוד במשימה הזאת.
רוני גמזו: העברה חוזרת של נתוני סיכום האשפוז, לאו דווקא כרגע בשלב הזה שדות.
רוני גמזו: מספיקה העברה ממוחשבת של מידע דיגיטאלי אפילו כ-PDF אבל לפחות שהרופא במרפאה והקופה בסוף האשפוז לא בחשבון, בסוף האשפוז, יום, יומיים, שלושה ימים לאחר סוף האשפוז יישתל בכספות, זה מושג מקצועי, או באיזושהי דרך בקופות החולים סיכום האשפוז של אותו פציינט.
רוני גמזו: כמובן בנוסף לכך שאותו מטופל יקבל את זה ביד ואם מישהו רוצה להרים גובה ולעשות משהו יותר מחוכם, לשלוח לו את זה במייל, אם יש אבטחת מידע.
רוני גמזו: תוצאות בדיקות מעבדה צריכות להישתל בתוך התיק הממוחשב.
רוני גמזו: גם תוצאות בדיקות דימות.
רוני גמזו: אפשר להקליט ידנית דברים שהם מאוד מאוד נדירים ולא רגילים.
רוני גמזו: צריך להיזהר כאן לגבי בדיקות מעבדה ודימות שהם מיוחדים מאוד כמו HIV, יהיה לזה exclusion   מסוים, כמובן שיאפשר גם צפייה בתוצאות מתוך התיק הרפואי הממוחשב.
רוני גמזו: פה זה עד שנת 2013.
רוני גמזו: קריטריונים נוספים של המערכת כמובן חדרי ניתוח, פרוצדורות, מחשוב של כל זה, עדכון אוטומאטי על נשיאה של כל מיני מחלות.
רוני גמזו: אלה דברים שאנחנו נצטרך להחליט עליהם בהמשך.
רוני גמזו: ותיעוד אירועים חריגים.
רוני גמזו: היום הרבה מאוד אירועים חריגים מתועדים ומועברים למשרד הבריאות בכל מיני שיטות, פקס, מכתב, וכולי.
רוני גמזו: אנחנו רוצים גם פה להתייעל בהקשר זה.
רוני גמזו: זה לא יכול ללכת בלי אבטחת מידע.
רוני גמזו: כולכם מכירים את הרגישות של מדינת ישראל בנושא הזה.
רוני גמזו: מערכת הבריאות היא בין המערכות המוצלחות ביותר אבל בין המערכות שצריכות לעשות עוד כברת דרך של התקדמות בנושא של אבטחת מידע.
רוני גמזו: אנחנו נצטרך כולנו אם לא לאמץ אז להתקדם בתקן של 25001 משהו כזה של מכון התקנים, ולהביא את המערכות שלנו לדרגת אבטחה כמה שיותר גבוהה.
רוני גמזו: אנחנו נצטרך לעשות גם שינויים בחקיקה, גם בנושא של מרשמים, להפוך את המאושרת למובטחת.
רוני גמזו: אני מניח שיש חלק מהאנשים כאן שיודעים על מה אני מדבר אז אני לא ארחיב.
רוני גמזו: אבטחת מידע כוללת גם נושא של גיבוי המידע, מערכות DRP נכונות, הצפנה ופענוח, גם הגנה נכונה בתוך אתרי האינטרנט.
רוני גמזו: אנחנו נכנסים כרגע לסקר סיכומי בתוך בתי החולים הממשלתיים.
רוני גמזו: אנחנו נדרוש מקופות החולים סקר סיכומי דומה.
רוני גמזו: כל מערכת הבריאות בישראל צריכה לדעת שהיא תחת התקפה בהקשר הזה.
רוני גמזו: יש עוד דברים רבים נוספים שנמצאים בקטגוריה של יישום אופציונאלי.
רוני גמזו: יש כאן בדיקת אינטראקציות בין תרופתיות.
רוני גמזו: זה צריך בגרות של המערכות כדי לעשות את זה.
רוני גמזו: כי לפעמים אתה מתרגל לזה ואתה לא עדיין סגור לחלוטין, זה נושא הבטיחות.
רוני גמזו: תמיכה וקבלת החלטות, גם כן, כמעט nice to have אבל רצוי שיהיה.
רוני גמזו: עוד קריטריונים.
רוני גמזו: אני ממשיך הלאה.
רוני גמזו: בשנת 2015 השינויים העיקריים, הדחיפה העיקרית בשנת 2015 זה מכשור המיון שזה פלטפורמה מאוד מאוד רצינית, קשה מאוד למחשוב.
רוני גמזו: ממוחשבת היום רק במקום אחד בארץ.
רוני גמזו: לא פשוטה.
רוני גמזו: אנחנו ניתן לזה זמן.
רוני גמזו: יכול להיות שזה ייקח יותר מארבע שנים  אבל אנחנו רוצים בסופו של דבר שיפסיקו להסתובב עם סיכומי דיון שאף אחד לא מבין בהם כלום.
רוני גמזו: כנ"ל בנושא מעקב מרפאתי.
רוני גמזו: גם הפלטפורמה של המרפאות בתוך בתי החולים היא פלטפורמה מאוד מאוד קשה למחשוב.
רוני גמזו: היא שונה, היא לא פשוטה, היא מהירה, היא לא מתמשכת.
רוני גמזו: והדבר שאולי יותר קשה בסופו של דבר, משימה של משרד הבריאות זה ליצור סטנדרטיזציה בטבלאות קישור ולחזור למערכות בהקשר של טבלאות קישור, גם בנושא של תרופות, גם בנושא של המעבדה, גם בנושא של ההגדרה של בדיקות.
רוני גמזו: אני שם עליי ועל הכתפיים של משרד הבריאות כאן מאתיים טון.
רוני גמזו: זה משקל אדיר.
רוני גמזו: כל מי שנמצא כאן סביב השולחן הזה מהנהן בראש שלו.
רוני גמזו: חלקם אומרים בטח הוא תלוש מהמציאות.
רוני גמזו: אין ברירה.
רוני גמזו: לפחות צריך לשים את זה על השולחן.
מאיר שטרית: קודם כל אני מודה לכם על המצגת.
מאיר שטרית: אני חושב שזה מעניין, בהחלט ראוי, והדבר הזה מחייב כמו שאתה אומר טיפול לעומק עדיין שהכול יהיה רלוונטי מבחינת הדרך אבל זה מאומת שהמצב הזה, נכון יהיה להגיד עצור, לא לבזבז סתם כסף.
מאיר שטרית: לקבל החלטות יותר מרכזיות לגבי לאן פני המערכת מועדות ולהשקיע את הכסף בכיוון הנכון ובכל מקרה לא להשקיע פעמיים.
מאיר שטרית: צריך לראות שלא תהיה מחר השקעה בצד אחד, ולאחר מכן להתחיל דבר חדש שיהרוג את הדבר הקודם.
מאיר שטרית: לכן ראיית המערכת צריכה להיות עם רגע של עצירה, איך אמר הגשש, רגע חושבים.
מאיר שטרית: צריך לעשות רגע חושבים ולבדוק באמת מה עושים כדי לעשות אינטגרציה של כל המערכת הרפואית.
מאיר שטרית: אני חושב שזה לא עסק פרטי של אף אחד.
מאיר שטרית: זה לא עניין רק של קופות החולים.
מאיר שטרית: קופות החולים זה לא אנשים פרטיים.
מאיר שטרית: זה עדיין אותה מדינה שמשלמת את הכסף שלהם.
מאיר שטרית: זה גם אותה קופה של הציבור.
מאיר שטרית: הציבור משלם את הכסף.
מאיר שטרית: המדינה מעבירה לקופת חולים.
מאיר שטרית: אין שום סיבה בעולם שיהיה הבלגן הזה שיש בתוך המערכת.
מאיר שטרית: אני חושב שהוא ראוי באמת לתיקון.
מאיר שטרית: אמרתי לך שאני מאחל לך הצלחה וצריך אומץ לעשות את הדברים האלה.
מאיר שטרית: זה בהחלט נכון.
מאיר שטרית: כי כדי לשנות מערכות לפעמים צריך להשתמש בקצת מה שנקרא בכוח.
מאיר שטרית: אני בהחלט מסכים.
מאיר שטרית: מתי אנשים מכבדים את המערכת?
מאיר שטרית: כאשר המערכת יש לה ידיעה ברורה לאן היא רוצה ללכת.
מאיר שטרית: היא מוכנה גם לאכוף את זה.
מאיר שטרית: כאשר אדם אין לו לאן ללכת, הוא לא יודע לאן ללכת, הוא לא יגיע אף פעם.
מאיר שטרית: אבל אם יודעים לאן רוצים להגיע ויש עמדה ברורה לגבי המהלכים המערכת בסוף תקבל את זה.
מאיר שטרית: יכול להיות שתמריצים יועילו.
מאיר שטרית: אתה אומר שאתה תציע תמריצים לבתי חולים.
מאיר שטרית: יכול להיות שהתמריצים שאתה יכול להציע הם שאם המדינה תפתח מערכת מחשוב כזאת ותיתן אפשרות לבתי חולים להשתמש בה אז זה תמריץ מאוד כבד.
מאיר שטרית: בתי חולים אולי יחשבו פעמיים אם כדאי להם להיכנס לתוך המצאת הגלגל בעצמם מחדש.
מאיר שטרית: אלא אם כן מישהו יתעקש לעשות את זה בעצמו.
מאיר שטרית: אני אתפלא על כך.
אבנר פינצ'וק: אפשר לשנות את התעריפים במערכת הבריאות, לבית חולים ממוחשב ובית חולים לא ממוחשב.
מאיר שטרית: צריך להשתמש בכלים שיש לכם כדי להביא לכך שתהיה מערכת אינטגרטיבית בתוך בתי החולים כך שאזרח לא יהיה מטומטם.
מאיר שטרית: האזרחים עוברים היום תהליך מאוד קשה במערכת הבריאות.
מאיר שטרית: טופס 17 זו הדוגמה הקטנה שאזרחים עוברים טרטור והלוך ושוב בין מרפאה לבין הרופא המחוזי,  והוא לא עונה, והם מחכים בתור, כאשר באותו זמן אפשר לעשות את זה בקלי קלות דרך המחשב.
מאיר שטרית: אבל גם טיפול בבתי חולים רגילים.
מאיר שטרית: אנשים עוברים בדיקות חוזרות ונשנות כאשר הם עוברים מבית חולים לבית חולים.
מאיר שטרית: עושים את כל הבדיקות מחדש כאילו הם לא עשו כלום קודם.
מאיר שטרית: אין לזה שום היגיון.
מאיר שטרית: העולם כבר ממוחשב.
מאיר שטרית: אני באמת מודה לכם על המצגת.
מאיר שטרית: אני מקווה שבאמת תצליחו לעשות את השינוי הזה.
רועי גולדשמידט: רועי גולדשמידט, מרכז מחקר ומידע בכנסת.
רועי גולדשמידט: רק רציתי להבין איך הממשקים  המערכתיים אמורים לעבוד.
רועי גולדשמידט: פרויקט נמר כיום להבנתי עושה חלק מהדברים שהזכרת.
רועי גולדשמידט: אז היישום הזה אמור לאסוף את הפריטים מנמר ולהפוך אותם באיזשהו סטנדרט למשהו שיקרה גם במקומות אחרים?
רועי גולדשמידט: ועוד שאלה.
רועי גולדשמידט: איך זה עובד ביחס לתוכנית העתידית של מזור?
רועי גולדשמידט: ושאלה שלישית, אם רשימה רפואית לאומית שבעצם מציגה גם הרבה דברים שמופיעים בתוכנית הזאת, שאני מבין שבמערכת שלך יש ממשקים רק באופן חלקי, כביכול מבחינת אבטחת הפרטיות הם מוגבלים.
רועי גולדשמידט: עדיין זה נשמע כאילו מדי כמה שנים משרד הבריאות יוצא בפרויקט של מחשוב ענק אבל שהוא לא בהכרח...
רועי גולדשמידט: איך זה מתייחס לפרוייקטים הקודמים?
רוני גמזו: קודם כל זה לא פרויקט מחשוב.
רוני גמזו: זה קביעת סטנדרטים.
רוני גמזו: זו קביעת סטנדרט שאמורה להיות מוחלת על כל בתי החולים, אנחנו אומרים לכל בתי החולים, לכל המערכת, מה אנחנו רוצים, לאן אנחנו רוצים שאתם תגיעו בשנת 2015.
רוני גמזו: אני קובע את זה.
רוני גמזו: זה תפקידי כרגולטור.
רוני גמזו: כשאני לא עושה את זה אומרים לי למה אתה לא עושה את זה?
רוני גמזו: אז הנה אני עושה את זה.
רוני גמזו: עכשיו איך זה משיק לנמר?
רוני גמזו: הנמר זה פלטפורמה, זאת תוכנה.
רוני גמזו: יש לה היום יכולות בגלל הפיתוחים של סימנס GSD, יש לה יכולות היום לגעת ולהיכנס לפלח הקליני.
רוני גמזו: יש לה היום יכולות למעקב follow up  של רופאים, למעקב סימנים, אפילו לניהול מרפאה.
רוני גמזו: זאת אומרת, הנמר זה הפרומתיאוס שהיה בהקשר הזה, זה הקליקס של כללית, זה הזה של כל אחד.
רוני גמזו: זה בהקשר הזה.
רוני גמזו: בהקשר לרשומה רפואית לאומית, כל זה, מה זה רשומה רפואית לאומית?
רוני גמזו: זה אומר לקחת את תיק החולה הממוחשב שיש באיכילוב, לקחת את המידע שיש בקופת חולים כללית, בוא נגיד שהוא מאושפז כללית האיש הזה, ולפני חודשיים הוא היה רשום בקופת חולים לאומית.
רוני גמזו: את כל זה לחבר לפלטפורמה אחת נגישה לאיקס אנשים.
רוני גמזו: כרגע אנחנו לא בתחנה הזאת.
רוני גמזו: התחנה הזאת היא תחנת משרד המשפטים.
רוני גמזו: כאשר משרד המשפטים יבוא ויאמר איך הוא רוצה שזה יהיה, מה יהיו הכללים לזה שזה יהיה, איך הוא רוצה שאנחנו נוביל לזה, מה כן ומה לא ולמה לא והוא יצטרך לכתוב כמה עמודים על זה, אז אנחנו נותנים את האות ואומרים: תפתחו.
רועי גולדשמידט: הדבר היחידי הוא שלרוב הדברים האלה עולים פי שתיים ברגע שהם לא מתואמים.
רוני גמזו: אתה טועה.
רוני גמזו: לא נכון.
רועי גולדשמידט: לא. אם אני מגדיר סטנדרטים אז סטנדרטים צריכים לכלול גם התייחסות לפן הטכנולוגי שלהם כדי שאני אחרי זה לא אצטרך להתחיל מהתחלה כאשר אני עושה את השלב הבא.
רוני גמזו: לא. אתה טועה.
רוני גמזו: אתה טועה כי היום הטכנולוגיה היא כזו שברגע שאתה קבעת את הסטנדרטים הם נמצאים בתוך מערכות המידע שלך, אתה עכשיו מחליט מה אתה מציף.
רוני גמזו: אם אתה מחליט, אתה מציף את זה או אתה מציף את זה.
רוני גמזו: אתה יודע מה להציף.
רוני גמזו: במיוחד שעשית סטנדרטים, קבעת טבלאות קישור, ואז ההצפה היא בשפה אחידה.
רוני גמזו: קודם כל נתחיל עם הצד המשפטי.
רוני גמזו: בוא נלמד עליו.
רוני גמזו: חכה עוד שש שנים.
רוני גמזו: חיכו כבר כמה שנים בשביל הרשימה הרפואית הלאומית?
רוני גמזו: שש שנים חיכו.
רוני גמזו: נחכה עוד שש שנים.
רוני גמזו: בינתיים המערכת עומדת.
מאיר שטרית: מרים טלבי, מנהלת המשרד הציבורי של SAP  בישראל.
מרים טלבי: אני חייבת לומר שהגעתי לוועדה הזאת בחשש כבד.
מרים טלבי: כי מדי שנה אנחנו שומעים שוב על פרויקט הדור שאו טו טו יוצא לדרך.
מרים טלבי: אני חייבת לברך על הרוח החדשה שנושבת הפעם.
מרים טלבי: מה שנאמר כאן למעשה גורם לי להבין שכן יש כיוון.
מרים טלבי: המלצה להחליף את השיטה.
מרים טלבי: כלומר הצלחה של פרויקט ה-ERP בכללית וההצלחה של פרויקט נמר במשרד הבריאות, זאת ראייה מבורכת לחשוב על איזשהו שיתוף פעולה.
מרים טלבי: לא נותר לי אלא לברך על הרוח החדשה של ד"ר רוני גמזו המנכ"ל החדש של משרד הבריאות עם התוכנית שהוא מביא לכאן.
מרים טלבי: אני חשבתי שיהיה  לי מה לומר כביקורת.